**Отчетен доклад за дейността**

**от Народно читалище „Свети Саркис-2007“**

**през календарната 2021 година**

**Уважаеми членове на Народно читалище „Свети Саркис - 2007“,**

Представям Ви отчетния доклад за дейността на читалището през изминалата 2021 година. Първо бих искал да благодаря за доверието Ви при избора на Ново читалищно настоятелство и Председател на Отчетно-изборното събрание , проведено на 07.08.2021г. Поехме отговорността да продължим развитието на читалищната дейност и да я обогатим с нови .

Ще се спра на два етапа от отчета за дейността - преди и след ОИС на 07.08.2021г.

**Първи етап, обхващаш периода от 01.01.2021г до 07.08.2021г**

Въпреки наложените ограничителни мерки за Ковид -19, дейността на читалището върви по начертания план – програма за 2021г.

Проведени са благотворителни базари на мартеници и пролетни картички от учениците по арменски език. Изнесени са програми по повод „Арменска Коледа“ и „Празникът на мама“ - детско тържество от децата в съботната детска градина и учениците по майчин език. По повод „Вартананц“ – подвигът на Вартан Мамигонян и неговите воини е проведена викторина с учениците по арменски език. За Цветница и Великден е проведен базар на цветя, шарени яйца и великденски украси – всичко представено от самите творци - учениците по арменски език.

На 24 април, по повод 106г от извършването на Геноцид над арменския народ, с участие във факелно шествие и поднасяне на венци се отдаде почит към загиналите.

Осъществена е изложба на картини под наслов „Гордостта на варненските арменци“, която бе представена в радио Варна. Ежегодния концерт на самодейните състави от НЧ“Св.Саркис – 2007“ бе осъществен по проект „С признателност и благодарност към България и българския народ от варненските арменци", финансиран от Фонд Култура към Община Варна.

Танцовите формации взеха участия в летни открити сцени в Бургас и Пловдив.

Съвместно с Арменско благотворително дружество ХОМ Аракс Варна се отпразнува 1„първи“ юни – международния ден на детето с много забавни игри,викторини, състезания и танци в двора на арменската църква и училище.

На Вартевар, празника на водата и плодородието , заедно с Арменско благотворително дружество ХОМ Аракс и със скаутската организация се проведе излет с палатков лагер в местността „Бивак“, в който се включиха деца , родители и други .

Междувременно се обогати библиотечният фонд, като се добавиха нови заглавия. Те вече наброяват повече от 3700 бр. на български, руски, английски, арменски и френски езици и са описани надлежно в три инвентарни книги.

Изготвиха се информационни табла на теми: „Армения и България“ ; “Религиозната толерантност в България“; „Световните фестивали“ ; „24 Април – Ден на Геноцида“; „24 Май – Ден на славянската писменост“; „Шарл Азнавур“; „1 Ноември – Ден на народните будители“ ; „10 г от смъртта на композитора Арам Берберян – Датев“.

**Втори етап, обхващаш периода от 07.08.2021г до 31.12.2021г**

На проведеното отчетно-изборно събрание на НЧ“Св.Саркис – 2007“ Варна на 07 август 2021 се освободи старото ръководно настоятелство, в едно с неговия председател и секретар, и контролно-ревизионна комисия. Избра се ново настоятелство и контролно-ревизионна комисия, в което влизат, като настоятели – 7 души, а в ревизионната комисия 4 души, събранието избра и председател на читалището. Старият секретар, инж. Силва Бейлерян довърши служебния си ангажимент до м. ноември 2021г и бе освободена по взаимно съгласие. Новото настоятелство бе вписано в Агенцията по вписване и Министерство на Културата.

През месец октомври по традиция се откри арменската учебна година за децата от арменска детска градина и учениците от по-горните класове. Създадохме фейсбук страница, в която да се публикуват дейности и събития на НЧ“Св.Саркис – 2007“. Приехме нови членове на читалището. Допълнихме нови дейности , като „школа по пиано“ и „английски език“.

За популяризиране на библиотеката се организираха две срещи на учениците от у-ще „Кл.Охридски“ с представяне на детската книжка „Приключения преди Коледа“ от самата авторка Росица Белева.

В края на месец ноември читалищното настоятелство взе решение да обяви публично конкурс за нов читалищен секретар. То бе обявено в страницата на читалището във Фейсбук и в Бюрото по труда. След, като постъпиха три кандидатури – те бяха разгледани и гласувани от настоятелите, които посочиха единодушно г-жа Силва Бодурян.

След поетата документация, г-жа Бодурян навлезе в дейността, като читалищен секретар и библиотекар. На 10.12.2021г в читалнята на библиотеката към НЧ"Свети Саркис - 2007" се проведе он-лайн Научна конференция на тема "Хармония в различията", в която взеха участие г-жа Жаклин Бодурова и доц. Масис Хаджолян .

За предсоящата нова година се проведоха базари в библиотеката с представяне на книги и тематични сувенири.

**Уважаеми членове на НЧ"Свети Саркис - 2007" гр.Варна,**

Осъществените дейности и мероприятия през календарната 2021г са проследени спрямо предварителния план-програма и допълнения към него, съобразно ограниченията по време на епидемията от Ковид -19.

Въпреки това ние продължаваме да развиваме дейностите на читалището и добавяме нови идеи, с които да се утвърдим, като образователен и културен център. Да развиваме и утвърждаваме творческите способности и научни постижения на поколенията .

Благодарности за вложения труд и ентусиазъм на ръководителите от танцовите формации : Иван Христов, Мери Сеферян, Флора Дюлгерян, Десислава Славова; на ръководителя на вокалната група – г-жа Сатеник Аганчян; на учителките по арменски език – г-жа Вардуи Хачикян и г-жа Сирануш Агопова. Приехме нов професионален хореограф, който ще се занимава с детската група и ще помага на женската . Г-жа Армине Сейранян е завършила „Хореография“ в родната Армения и ние искрено се надяваме,че ще оправдае очакванията ни, като внесе нов полъх в утвърдените танцови традиции.

Навлизаме в трудни за целия свят времена – политическа и икономическа криза. Ще се постараем в следващите години, НЧ “Свети Саркис – 2007“ с неговата 15 годишна история, да продължи да бъде средище на културно-просветна дейност за поколения напред!

БЛАГОДАРЯ ВИ ЗА ВНИМАНИЕТО!

С уважение :……………..

27 март 2022г Масис Багдатян – председател

Гр.Варна на НЧ“Св.Саркис – 2007“Варна